钦定古今图书集成/明伦汇编/官常典/第578卷 > 王诏
## 钦定古今图书集成/明伦汇编/官常典/第578卷 > 王诏

按《明外史》本传：“‘诏字文振，赵人。生有异姿，学士曹鼐
奇之，妻以女。天顺末，登进士，授工科给事中。睿皇后
崩，值秋享太庙，时议谓不当以卑废尊。诏言：《礼》，有丧
不祭，无已，则移日俟释服’。议虽不行，识者韪焉。勘牧
马草场，劾会昌侯孙继宗、抚宁侯朱永侵占罪。时方
面官缺，令京卿三品保举。诏言此令若行，即奔竞者”
得志。帝不听。累迁都给事中。八年七月敕修隆善寺。
工竣，授工匠三十人，官尚宝少卿。任道逊等以《书碑》
皆进秩。诏上疏力谏，不省。已，偕文璟等论及宫闱事。
帝大怒，召至文华殿，面诘之。诏仰呼曰：“臣等言虽不
当，然区区犬马之诚，知为国而已。”乃杖而释之。出为
湖广右参政。原杰经略荆、襄，诏襄理功为多。以父忧
去。服除，再任，迁右布政使。弘治元年转贵州左布政
使。其冬，以右副都御史巡抚云南。土官好争袭，所司
入其贿，变乱曲直，生边患。诏不通苞苴，一断以法，且
去弊政之不便者。诸夷归命，边徼宁戢。有故官不能
归者，妻孑多鬻为奴。诏为资给，得归者甚众。洪武中，
尚书吴云继王祎死事，后祎谥“忠文”，岁祀之而不及
云。诏以为请，乃谥云“忠节”，与祎并祀。四年召拜南京
兵部右侍郎，未上卒。